

**MAARDU LINNAVALITSUS**

**KORRALDUS**

Maardu 15. aprill 2025 nr 210

Loa andmine avaliku ürituse

„Laat“ läbiviimiseks

Võttes aluseks Maardu Linnavolikogu 17.06.2014 määruse nr 15 „Avaliku ürituse korraldamise ja pidamise kord“ ning arvestades MTÜ AKTAVA taotlust

1. Anda MTÜ-le Aktava (registrikood 80402402; aadress: Pähklimäe tn 6-127, Narva linn, Ida-Viru maakond) luba korraldada 22.-24.04.2025 kell 09:00-19:00 Maardu linnas Keemikute tn 2 asuval kinnistul avalik üritus „Laat”.

2. Määrata avaliku ürituse ettevalmistamise ja läbiviimise eest vastutavaks isikuks MTÜ Aktava juhatuse liige Margarita Jegireva.

3. Avalikul üritusel korraldab parkimist ja vastutab turvalisuse ning ohutuse eest ürituse korraldaja.

4. Avalikul üritusel on keelatud alkohoolsete jookide müük ning heli- ja pürotehnika kasutamine.

5. Avaliku ürituse korraldajal tagada Maardu Linnavolikogu 17.06.2014 määruse nr 15 „Avaliku ürituse korraldamise ja pidamise kord“ §-s 7 sätestatud nõuete täitmine.

6. Korraldus jõustub teatavakstegemisest.

7. Korraldust on võimalik vaidlustada 30 päeva jooksul teatavakstegemisest, esitades kaebuse Tallinna Halduskohtule halduskohtumenetluse seadustikus sätestatud korras või vaide Maardu Linnavalitsusele haldusmenetluse seaduses sätestatud korras.

(allkirjastatud digitaalselt)

Aleksander Frosch (allkirjastatud digitaalselt)

Abilinnapea

linnapea ülesannetes Julia Saveljeva

Linnasekretär